Юлія Лакіна: Вас варта разумець так, што далучэнне Беларусі да ЕПВА без усялякіх умоваў і перспектываў рэфармавання апраўданае пашырэннем магчымасцяў студэнцкай мабільнасці. Аднак калі мы далучаемся да Балонскага працэсу, гэта яшчэ не значыць, што студэнты будуць мець больш магчымасцяў ездзіць у еўрапейскія ўніверсітэты. Для гэтага павінна быць пагадненне аб уключаным навучанні, калі існуюць праграмы абмену паміж рознымі ўніверсітэтамі. Павінны быць пагадненні паміж універсітэтамі аб супрацоўніцтве, і толькі пасля гэтага магчымыя абмены студэнтамі або выкладчыкамі. Гэта даволі працяглая працэдура. Але яна можа пачацца незалежна ад таго, ці ўступіла краіна ў Балонскі працэс ці не. Такая праграма можа быць ініцыяваная самімі ўніверсітэтамі.